OpenLLM-France/wikimedia huggingface dataset:
# Edith Margaret Garrud

Edith Margaret Williams, Edith Garrud bezala ezaguna (Bath, Somerset, 1872–1971) arte martzialetan profesionala izan zen lehen emakumea izan zen Mendebaldean.

## Biografia
### Sufragisten borrokan izandako eragina

1910eko azaroaren 18an, Londresen, parlamentuaren kanpoaldean 300 sufragista inguruk polizien harresiarekin egin zuten topo. Poliziak askoz gehiago ziren eta jende artean zeuden hainbat gizonezko zibilen laguntzarekin, emakumeei gogor eraso zieten. Bi emakume hil zituzten, beste asko zauritu eta ehundik gora atxilotu. Emakumeen botoaren aldeko mugimenduak polizia eta gobernua zituen etsai, indarkeriak gero eta protagonismo handiagoa zuen borroka hartan, eta emakumeek erantzuteko prest egon behar zuten.
Edith urte batzuk lehenago hasi zen jiu-jitsu borrokarako japoniar artea praktikatzen, Sadakazu Uyenishi "Raku" maisuaren eskolan ikasitako William Garrud senarraren eskutik, eta 1910erako jarduera hura emakumeei irakasten hasia zen. Urte hartan bertan Votes for Women aldizkarian idatzitako artikulu batean zioen handik aurrera arerio indartsua izango zutela eta jiu-jitsua oso egokia zela poliziari aurre egiteko. Garrudek berak 1,50 metro besterik ez zuen eta, garai hartan, Londresko polizia izateko gutxieneko altuera 1,78koa zen. Jiu-jitsua, hain zuzen, erasotzailearen indarra haien kontra baliatzean datza.
Prentsa fenomenoaren berri jasotzen hasi zen eta berehala “sufrajitsu” hitza erabiltzen hasi ziren beren burua defendatzeko japoniar artea erabiltzen zuten sufragistak izendatzeko.
Emakumeen eta poliziaren arteko liskarrak areagotu ahala, atxiloketek eta kartzela zigorrek ere gora egin zuten. Sufragista espetxeratuak gose grebak egiten hasi ziren, eta gobernuak Presoen Legea (edo Katuaren eta Saguaren Legea, izen horrekin egin baitzen ezaguna) onartu zuen 1913an, martiririk nahi ez zuelako: gose greban zeuden presoak askatuko zituzten, osasuna berreskuratutakoan berriro kartzelaratzeko.
Horixe egin zuten Emmeline Pankhurst mugimenduko buru nagusietakoarekin. Sufragistek ez zuten Pankhurst berriro atxilotzerik nahi eta Edith Garrudek 30 sufrajitsuz osatutako talde berezia osatu zuen buruzagia babesteko, Bodyguard (bizkartzain) izenekoa.

## Zinema

* Suffragette (2015)

## Erreferentziak

* 1 2 3 4 5 Irazustabarrena, Nagore. (2016-03-06). «Jiu-jitsu egiten zuten sufragistak» Argia CC-BY-SA lizentzia.
* Datuak: Q5338615
* Multimedia: Edith Margaret Garrud / Q5338615
# Edith Kermit Carow Roosevelt

Edith Kermit Carow Roosevelt (1861eko abuztuaren 6a - 1948ko irailaren 30a) Theodore Roosevelten bigarren emaztea izan zen. Hortaz, Ameriketako Estatu Batuetako lehen dama izan zen 1901tik 1909ra.
* Datuak: Q237590
* Multimedia: Edith Roosevelt / Q237590
# Edith Humphrey

Edith Ellen Humphrey (1875eko irailaren 11 – 1978ko otsailaren 25a) britainiar kimikaria izan zen. Kimikako doktoretza lortu zuen lehen emakume britainiarra izan zela uste da.
1901ean Kimikan doktoretza lortu zuen lehen emakume ingelesa izan zen. Koordinazio kimikoan egindako lana aitzindaria eta funtsezkoa izan zen, berari esker Alfred Wernerrek gerora Nobel saria irabaz zezan. Kira-konposatu inorganiko bat sintetizatu zuen lehen kimikatzat ere hartzen da, baina, hala eta guztiz ere, unibertsitateko ikerketa utzi behar izan zuen jasotzen zituen presio eta jarrera matxisten ondorioz.

## Lana

Werneren asistenteetako bat izan zen eta bere lehen ikaslea izan zen geometrian isomerikoak diren kobaltozko konplexuen lehen serie berriaren prestaketan arrakasta izan zuena eta honen ondorioz hasi zienbere lnak.
Adolf Grün eta Edith Humphrey kristal aberastuak prestatu zituzten, eta, bitxia bada ere, aldi berean konplexuen kristal enantiomorfikoak, kristalak eskuz banandu ahal izan ziren. Egia da, kristalen portaera dela eta, honek oso esfortzu zaila izan behar zuela, baina Louis Pasteurren metodo hau, itxuraz, ez zen kontuan hartu. Guzti honen merezimendua Humphreyri emam baliote bere maisuak lortu zuen nobel saria segur aski berarentzat izango litzateke.
Bere lan guztia amaitu eta gero, jubilatu zenea, kimika imbestigatzen jarraitu zuen eta Kimika Elkarteari emakumeak onartzeko eskatu zioten hemeretzi kimikarietako bat izan zen
Edith Humphreyk 1900 inguruan prestatutako kristal erakusketa. Royal Society of Chemistry (RSC) delakoaren 150. urteurrena zela eta, 1991ko apirilaren 8an, Suitzako Kimika Batzordeak Humphreyk bere doktoretzarako sintetizatutako jatorrizko kristalen lagin bat bidali zien, kristal baten soluzio baten CD espektro moderno batekin batera. Kristal kaxa hau RSCren erakustaretoan dago.

## Bizitza

Edith John Charles Humphrey (1833-1903), Londresko Obren Metropoli Batzordeko langile bat, eta bere emazte Louisa (ezkongabea, Frost, 1831-1910) maistraren zazpi seme-alabetatik gazteena izan zen. John Humphreyk bere bizitza egoera txarrean hasi zuen, bere aita bota egile bat izan zen eta bera bere alaba eta semeentzako hezkuntzaren defendatzaile handia izan zen.3 Edith klase ertaineko etxe batean hazi zen, Kentish Townen, Londresen. Bere bi ahizpa nagusiak maistra bihurtu ziren, eta bere anaiak, horien artean Herbert Alfred Humphrey (1868 – 1951) Humphrey bonbaren asmatzailea eta William Humphrey (1863 – 1898) Freetowneko (Sierra Leona) Fourah Bay Collegeko zuzendaria, gradu mailan heziak izan ziren.
Camden School for Girlsera joan zen, eta, ondoren, 1891tik aurrera, North London Collegiate Schoolera, Erresuma Batuko lehen emakume eskoletako bat, zientzia ikasketa planean sartu zuena.
* Datuak: Q15982401
* Multimedia: Edith Humphrey / Q15982401
# Edith Lederer

Edith Lederer, Edie Lederer izenez ere ezaguna (Ameriketako Estatu Batuak, 1943), gerra kazetari estatubatuarra da.

## Bizitza goiztiarra eta hezkuntza

Lederer Long Island-en hazi zen. 1963an, Ledererrek Cornell-eko Unibertsitateko zientzia lizentziatura bat jaso zuen, eta Stanford-eko Unibertsitateko komunikazioetan Arteetako Masterra.

## Ibilbidea

Ledererrek Jean Heller-ekin lan egin zuen Associated Press (AP) egoitzan, New Yorken, 50 Rockefeller Plazan. 1968an, AP-ko San Frantziskoko bulegoan lanean ari zela, Ledererek Peter Buxtun ezagutu zuen, eta hark Tuskegee-ren Sifiliaren estudioari buruz hitz egin zion, kezka etikoei buruz hitz egin zion. Ledererrek informazioaren balioaz aitortu zen, eta Associated Press-eko ikerketa-erreportari Jean Heller-i jakinarazi zion. Hark historia zabaldu egin zuen eta estudioa amaitu egin zen.
Lederer Vietnamen bizi zen lehen emakume korrespontsala izan zen 1971n, eta Perun, 1975ean, Lima-n atzerriko bulego bat zuzendu zuen lehen emakumea.AP (Associated Press)erako lan egin zuen bost hamarkadatan, eta Nazio Batuetako korrespontsal nagusi bihurtu zen. 2017an, Sigma Delta Tauko Ikasle Bikain izendatu zuten. Overseas Press Club-en, International Women's Media Foundation-en, Washington Press Club Foundation-en eta New Yorkeko Newswomen's Club-en bizitzako lorpenen lau sari irabazi zituen. "War Torn: Stories of War from the Women Who Covered Vietnam (Gerrak apurtute: Gerra historioak Vietnam-en berri eman zuen emakumengandik)" liburuaren egilekidea da.

## Erreferentziak

* ↑ (Ingelesez) «Champion Edith Lederer» UN Women | The Beijing Platform for Action Turns 20.
* 1 2 (Ingelesez) Breed, Allen G.. (2022-07-25). «How an AP reporter broke the Tuskegee syphilis story» AP NEWS.
* ↑ (Ingelesez) Tran, Mark. (2002-10-21). «The experiences of women war correspondents in Vietnam» The Guardian ISSN 0261-3077..
* ↑ (Ingelesez) «Edith Lederer | 2008 Lifetime Achievement Award | International Women's Media Foundation (IWMF)» www.iwmf.org.
* ↑ «Edith M. Lederer, a veteran Associated P» AP NEWS.
* ↑ (Ingelesez) CACCAVO, JAMES E.. (2002-09-22). «Up Close and Personal» Los Angeles Times ISSN 0458-3035..
* ↑ «Edith Lederer, Alpha (1963), Named Outstanding Alumna» Sigma Delta Tau.
* ↑ (Ingelesez) «Journalist Edith Lederer wins lifetime achievement award | Cornell Chronicle» news.cornell.edu.
* ↑ (Ingelesez) Symposium, Journalism & Women. (2016-04-04). «Member blog post: Edie Lederer - 50 years of covering war and peace - JAWS» JAWS.

## Kanpo estekak

* Datuak: Q43122723
* Multimedia: Category:Edith Lederer / Q43122723
# Edith Martineau

Edith Martineau (Liverpool, Ingalaterra, 1842ko ekainaren 19a- Londres, 1909ko otsailaren 19a) Erresuma Batuko emakume margolaria izan zen. Gehien erabili zuen teknika akuarela izan zen. Prerrafaelismo mugimenduarekin lotu zaio.

## Biografia

Martineau, James Martineau doktorearen alaba zen. Liverpooleko Arte Eskolan ikasi zuen lehendabizi, baina familiarekin Londresera joan zen bizitzera, eta han Leigheko Arte Eskolara joaten hasi zen. 1862an Royal Society of British Artistsen aurkeztu zuen bere lana. Akuarela pinturari leial eutsi zion eta akuarelako artisten hainbat elkartetako kide izan zen. 1888an, Martineau Royal Society of Painters in Water Colors elkarteko kide izendatu zuten. Martineauk bere lana erakutsi zuen 1893ko World's Columbian Exposition, Chicagon (Illinois). 1888ko bere Potato Harvest margolana 1905eko Women Painters of the World liburuan jaso zen. Edith Hampsteaden hil zen, 66 urte zituela, eta Martineau familiaren hilobian lurperatu zuten, Highgateko hilerriaren ekialdean.

## Iruditegia

* Maid crocheting in a field, with a goat standing beside.
* In Rokeby Park, 1875.
* A flower girl.
* Leith Hill.
* Myrrine.

## Kanpo estekak

* (Ingelesez):Edith Martineau Artnet webgunean.
* Datuak: Q18527938
* Multimedia: Edith Martineau / Q18527938
# ESS Bilbao

ESS Bilbao Europako Neutroien Espalazio Iturriaren egoitza izango dena Bilbon kokatzeko ekimenaren izena izan zen. Egoitzaren kokalekua 2009. urtean erabakiko zuten, eta gainontzeko hautagaiak Lund eta Debrecen hiriak dira. Azkenean Lunden atera zen garaile. Bilbok, hala ere, talde bat sortu zuen europar proiektuan lan egiteko.

## Finantziazio eta Kudeaketa

ESS Espainian kokatzeko ekimenak gobernu zentral eta autonomikoen zein zientzia-erakunde eta enpresa nagusien babesa jaso du hasiera-hasieratik. Azken hauek elkarlanean arituko dira logistika eta finantza-arloetan behar den babesa bermatzeko.

## Ingurunea

Euskal Autonomia Erkidegoak Bilbo du finantza-hiriburutzat. Aipatzekoak dira:

### Ekonomia

Hedadura txikia eta Espainiaren biztanleriaren %4,9 izan arren, Euskadik Espainiako BPGaren %6,2 ekartzen du, industri BPGaren %10,45 eta esportazioen %9,2.
Euskal Autonomia Erkidegoak industria bolumen handia du eta Europako lurralderik aberatsenetakoa da: Eustaten datuen arabera, 1990ean zuen Europako per capita errentaren batezbestekoaren %89,6tik %117,1ra igaro zen 2002an, eta %125,6ra 2005ean (industriak eta eraikuntzak BPGaren %38,18 osatzen dute). Hazkunde hau Luxemburgok eta Irlandako Errepublikak baino ez dute gainditu Europar Batasunean.

### Komunikazioak

Euskadik errepide, tren eta hegazkin bidezko garraio eta komunikazio azpiegitura modernoak ditu, eta konexio erosoak eta arinak ahalbidetzen ditu Espainiako gainerako Autonomia Erkidegoekin eta Europarekin. Bilboko aireportua Lisboa – Stockholm nazioarteko euroatlantiar ardatzean kokatuta dago, eta Espainiako iparralde osoko bidaiarien trafiko gunerik garrantzitsuena da.
Loiu (Bilbo), Foronda (Gasteiz) eta Hondarribiko (Donostia) aireportuak elkarren oso hurbil daude, 60 kilometroko erradioan, eta 2006an 4,41 milioi erabiltzaile izan zituzten.

### Hezkuntza

Eskulan produktiboaren kualifikazioa euskal enpresa-sarearen sendotasunetako bat da, eta pertsonen trebakuntza, berriz, politika publikoen lehentasunetako bat. Azken 10 urteetan hezkuntza-sistematik irten direnen artean goi-mailako tituludunen ehunekorik handiena duen Autonomia Erkidegoa da Euskadi (%65,8), Europako batezbestekoaren gainetik.
Euskal Autonomia Erkidegoak 5 unibertsitate ditu, eta 28 fakultate edo eskola, 3 goi-eskola tekniko eta 11 unibertsitate ikastegi, publikoak zein pribatuak. Guztira 70.000 ikasle inguru dituzte

## Proiektua babesten zuten enpresak

* BBVA
* Iberdrola
* ESB
* Petronor
* Red Eléctrica de España
* Gamesa
* OHL
* FCC
* ThyssenKrupp
* Telecom Italia
* Mondragon
* IBV
* Garrigues

## Kanpo estekak

* Datuak: Q5324378
# ETA (abestia)

    Artikulu hau K-pop abestiari buruzkoa da; beste esanahietarako, ikus «Eta (argipena)».
ETA Hego Koreako NewJeans K-Pop neska taldeak grabatutako abestia da, ADOR disketzearen bidez kaleratua 2023ko uztailaren 21ean. Taldearen Get Up (2023) bigarren EP hedatua ateratzean argitaratu zen hiru singleetako bat izan zen, " Super Shy " eta " Cool with You "-rekin batera. "ETA" Beenzino (Lim Sung-bin), Gigi ((Kim Hyun-ji) eta Ylva Dimbergek idatzi zuten, eta konposizioa 250ek (Lee Ho-hyung) eta Dimbergek egina da. Abestiarekin batera ateratako bideoklipa, Applerekin elkarlanean egindakoa, Bartzelonan filmatu zen eta iPhone 14 Pro telefono batez filmatu zen. Baltimore club estiloko abesti alai dantzagarri bat da, funk ukituekin.

## Polemika Espainian

Ekain amaieran, NewJeans-ek abesti honen aurrerapena iragarri zuenean, Espainiako K-pop jarraitzaile batzuek eta sareetako polemistek kexuak azaldu zituzten, nola zitekeen ETA gaitzat edo izenburutzat hartuta kantu bat egitea, ez ote zen hori ETAren biktimei eta Espainiari irain egitea. "ETA" terminoak, abestiaren kontestuan, "estimated time of arrival" (garraiobide eta aireportuetako terminoa, kalkulatutako iritsiera-ordua, euskaraz) nahi zuela argi samar egon arren, detaile susmagarriak ere nabarmendu zituzten kritika egin zutenek: aurrerapen bidean ETA euskal tipografiaren antzekoa zen letra tipo batean zegoela, batetik, eta bestetik bideoaren egiletza lotzen zela "Eva, Mikel eta Maria" izenekin, nonbait ETAkide izan diren pertsonak oroituz.

## Erreferentziak

* Artikulu hau, osorik edo zatiren batean, ingelesezko wikipediako «ETA (song)» artikulutik itzulia izan da, 2023-08-05 data duen 1168874086 bertsioa oinarritzat hartuta. Sartze-datarik ez duten erreferentziak, edo 2023-08-05 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) «NewJeans music videos feature Apple, actor Tony Leung» Korea JoongAng Daily 21 July 2023.
* ↑ (Ingelesez) Kim, Joshua Minsoo. (2023-07-24). «NewJeans: Get Up EP Album Review» Pitchfork.
* ↑ Delgado, Sara. (21 July 2023). «NewJeans Continue to Write Their Own Playbook With “Get Up”» Teen Vogue.
* ↑ Daly, Rhian. (21 July 2023). «NewJeans – ‘Get Up’ review: no one can hold a candle to K-pop’s rising wonder girls» NME.
* ↑ (Ingelesez) Nast, Condé. (2023-07-05). «NewJeans's First Fan Meeting Proved How Exciting Their Future Will Be» Teen Vogue (Noiz kontsultatua: 2023-08-08).
* ↑ (Gaztelaniaz) «Nuevo escándalo en el K-Pop: NewJeans, acusado por apología del terrorismo en su nueva canción 'ETA'» El Español 2023-06-30 (Noiz kontsultatua: 2023-08-08).

## Kanpo estekak

* Iragarpeneko bideoa, Espainian polemika eragin zuena.
* Abestiaren bideoklipa.
* Datuak: Q120816020
# ETA (etxetresna elektrikoak)

    Artikulu hau Txekiako markari buruzkoa da; beste esanahietarako, ikus «Eta (argipena)».
ETA Txekiako enpresa eta marka bat da. Konpainia formalki 1943an sortu zen Hlinsken, non 2011ra arte egon zen egoitza, baina marka zaharragoa da izatez. Etxeko etxetresna elektrikoen ekoizpena, salmenta eta konponketa egiten du; adibidez, plantxak, sukaldeak, xurgagailuak, irabiagailuak, ile-lehorgailuak eta beste. 2011az geroztik, ekoizpenaren gehiengoa Asian egiten da, zati txikiagoa Milotice nad Bečvoun- ekoizten delarik.

## Historia

Markaren izena Elektrotechnické aparáty esalditik eratorria da. Marka hau erabiltzen duen konpainia Vršovicen zegoen enpresa batek XX. mendearen hasieratik eta irratiak, joko-makinak, transformadoreak eta hozkailu elektrikoak ekoizten zituen. 1929an ETA marka obalatuaren forman erregistratu zen. 1939an, Askania konpainia alemaniarrak ETAren akzio gehienak eskuratu zizkion jatorrizko jabeari, Pragako Bukovsky fabrikatzaileari. Ondoren, ETA-Askania sozietate anonimoaren ekoizpena gailu optikoetan zentratu zen, kamerak barne.
1945ean ETA-Askania sozietate anonimoa nazionalizatu eta ekoizpen planta gisa sartu zen Přeroven egoitza zuen Meopta enpresa nazional eratu berrian. Honi ETA markari lotutako eskubideak ere transferitu zitzaizkion. Hala ere, Meoptak ez zuen ETAren marka erabili. Elektragailuen beste enpresa batek lortu zituen marka eskubideak geroago, eta hark ekoiztu zituen etxetresnak aurrerantzean.

## Iruditegia

* ETA Mira zuku-makina (1963).
* ETA 0042 eskuzko irabiagailua (1986).
* ETA 400 xurgagailua (1979–1990).
* ETA 6450 xurgagailua (2009).
* ETAren zerbitzu denda Česká Lípan.

## Erreferentziak

* Artikulu hau, osorik edo zatiren batean, txekierazko wikipediako «ETA (firma)» artikulutik itzulia izan da, 2023-07-31 data duen 23018237 bertsioa oinarritzat hartuta. Sartze-datarik ez duten erreferentziak, edo 2023-07-31 baino lehenago datatuak, jatorrizko artikulutik ekarri dira itzulpenarekin batera.
* ↑ «Historie značky ETA | ETA - tady je doma» www.eta.cz (Noiz kontsultatua: 2023-08-08).
* ↑ http://blog.abchistory.cz/errata-jazykova-formalni-korektura.htm
* ↑ http://blog.abchistory.cz/wpimages/46c86f16848f.jpg

## Kanpo estekak

* Datuak: Q11866675
* Multimedia: ETA (electrotechnical company) / Q11866675
# ETA ate logikoa

ETA edo AND ate logikoa juntadurak inplementatzen dituen zirkuitua da eta egia-taulan irudikaturik dagoen moduan lan egiten du. Sarrera guztiak (1) ez duten arte, irteerek (0) balioa izango dute.

## Ikurrak

Ikurrak irudikatzeko bi modu daude, lehenengoa "ikur militarra" erabiliz eta bigarrena, berriz, "ikur angeluzuzena" erabiliz:
* ETA Ikur militarra (ANSI)
* ETA Ikur angeluzuzena (Europarra)

## Hardwarearen deskribapena

ETA ate logikoak TTL zein CMOS zirkuitu integratuekin bateragarriak dira. CMOS 4000 serieko ETA ate logiko estandarra 4081 zenbakiduna da. 4081k bi sarrerako lau ate logiko independente dakartza (ikus bedi irudia).
Sarrera gehiagoko ETA ate logikoak nahi baditugu ondorengo CMOS zirkuitu integratuetara jo dezakegu:
* 4073: 3 Sarrerako hiru ETA ate logiko.
* 4082: 4 Sarrerako bi ETA ate logiko.

## Inplementazioa

ETA funtzioa NMOS 1 zein PMOS 2 transistoreekin inplementatu daiteke.

### Aukera gehiago

EZ-ETA ate logikoak konbinatuz 3, ETA funtzioa betetzen duten zirkuituak egin daitezke.

## Ikusi gainera

* EDO ateak
* EZ-EDO ateak
* EZ-ETA ateak
* ALA ateak
* EZ ateak
* EZ-EDO esklusibo ateak

## Kanpo estekak

* Datuak: Q560370
* Multimedia: AND gates / Q560370
# ESSEC Business School

ESSEC Business School Cergy, La Défense, Singapur, Rabat eta Maurizio hirietan campusak dituen Europako enpresa eskola bat da. 1907an sorturik. 2015ean, Ingalaterrako Financial Times egunkariak ESSEC, Europako 16 enpresa eskola hoberenen artean sailkatu zuen. Bere Executive MBA ere munduko 45. lekuan dago. Horrez gain, ESSEC doktoretza programa bat eskaintzen du, bai eta Marketineko, Finantzetako eta Negozioetako master programa bereziak ere. Bere programek nazioarteko hiru akreditazio dituzte: AMBA, EQUIS eta AACSB. 46.000 ikasle ohi enpresa munduan eta politikagintzan aritzen dira, hala nola Tony Estanguet (olinpiar txapelduna) edo Fleur Pellerin (ministroa).

## Erreferentziak

* ↑ (Frantsesez) Les grandes ambitions de l’Essec en Afrique
* ↑ (Ingelesez) European Business School Rankings 2015
* ↑ (Ingelesez)Executive MBA Ranking 2015
* ↑ (Ingelesez)Triple accredited business schools (AACSB, AMBA, EQUIS)

## Kanpo estekak

* Webgune ofiziala
* Datuak: Q273642
* Multimedia: ESSEC / Q273642
# ESPN Inc

ESPN Inc. The Walt Disney Companyren jabetzako kirol hedabide multinazional estatubatuarra da, Hearst Communications akziodun dela. Hainbat kirol-hedabide ditu, besteak beste, kable bidezko kateak (esaterako, ESPN homonimoa), kirol-irrati-sarea, webgune laguntzaile bat eta beste aktibo batzuk.
Disneyren kirol-edukien sailean, James Pitaro da zuzendaria. ESPNk "kiroletako munduko lider" gisa sustatzen du bere burua. ESPNko kateetako programazio gehiena zuzeneko edo aurrez grabatutako kirol emanaldiek, kirol albisteen programazioak, kirol eta telesailei buruzko elkarrizketa saioek eta dokumental originalek osatzen dute.

## Erreferentziak

* ↑ «ESPN, Inc. Fact Sheet» ESPN.Go.com.
* ↑ ESPN, Inc.: Private Company Information. .
* ↑ ESPN, Inc. | Company Profile. hoovers.com.
* ↑ duBois, Megan. (2020-10-12). Three Things To Know About Disney’s Media And Entertainment Businesses Reorganization. .
* ↑ Low, Elaine. (2020ko urriaren 12a). «Disney Reorganizes Content and Distribution Units to Bolster Streaming Businesses» Variety.
* ↑ ESPN. hearst.com.
* ↑ Badenhausen, Kurt. «Why ESPN Is Worth $40 Billion As The World's Most Valuable Media Property» forbes.com.

## Kanpo estekak

* Datuak: Q17085515
# ET

ET bi letraz osatutako elkartea da.
Et, et edo & moduan latinez eta frantsesez eta esan nahi du. Hebraieraz et partikula akusatibo bat da. Gainera Hebraierazko Bibliako laugarren hitza ere bada.
Et, et edo ET hauetako bat ere izan daiteke:

### Lekuak eta geografia

* EuskoTrenen laburdura.
* ET, Ethiopian Airlinesen IATA kodea.
* ET da Etiopiako herri-kodea.
* .et Etiopiaren internet-domeinua da.
* et ISO 639 alpha-2 hizkuntza kodea da estonierarentzat.
* ET Kanioia, Ameriketako Estatu Batuetan Gila Baso Nazionalaren zatiketa kontinentala egiten duen kanioa.
* Tundra klima Köppen klima sailkapenaren barnean.

### Zientzia eta ingeniaritza

* Elektroi transferentziaren laburdura.
* Elektroi tomografiaren laburdura.
* Transferentzia energetikoaren laburdura.
* Etil taldearen izena.
* Ebapotranspirazioa.
* Bizitza estralurtarra.

### Fikzioa

* E.T. Estralurtarra, 1982ko filma.
# ES Sétif

ES Sétif (izen ofiziala, Entente Sportive Sétifienne, الوفاق الرياضي السطايفي‎), Aljeriako futbol talde bat da, Setif hirikoa. XXI mendean Aljeriako taderik indartsuena izan da eta bi aldiz eskuratu du Afrikako Txapeldunen Liga.

## Palmaresa
### Aljerian: 18

* Aljeriako Liga (8): 1968, 1987, 2007, 2009, 2012, 2013, 2015, 2017.
* Aljeriako Kopa (8): 1963, 1964, 1967, 1968, 1980, 1989, 2010, 2012
* Aljeriako Superkopa (2): 2015, 2017.

### Nazioartean: 4

* Afrikako Txapeldunen Liga (2): 1988, 2014.
* Afrikako Konfederazio Kopa (0): finalista 2009an.
* Afrikako Futbol Superkopa (1): 1989.
* Afrika-Asiako Txapelketa (1): 1989.
* Datuak: Q1059484
* Multimedia: ES Sétif / Q1059484
# ES Troyes AC

ES Troyes AC (izen osoa, Espérance Sportive Troyes Aube Champagne), Frantziako futbol taldea da, 1986an Troyesen sortua. Etxeko partiduak Stade de l'Aube estadioan jokatu ohi ditu.

## Palmaresa
### Frantzian

* Ligue 1 (0): zazpigarrena 2001 eta 2002an.
* Kopa (0): finalista 1956an.

### Europan

* UEFA Intertoto Kopa (1): 2001

## Kanpo estekak

* (Frantsesez) Webgune ofiziala
* Datuak: Q501693
* Multimedia: ES Troyes AC / Q501693
# Ekologia industrial

Ekologia industriala alternatiba tekniko eta sozio-ekonomiko baten proposamena da, honetan ekosistemetan oinarritutako industria-sistemaren metafora bat aurkezten da. Ekonomia lineal baten ideiatik ekonomia zirkular batera igarotzeko eredua aurkezten du; ekonomia linealean baliabideak ekosistemetatik atera, giza jardueretako erabiliak eta azkenean modu degradatuan ekosistemetatik berbidaliak dira, aldiz, ekonomia zirkularretan natur baliabideen gaineko presioa arindu, erabilitako ondareak birziklatu eta hondakinak mugatu egiten dira.

## Kanpo estekak

* Datuak: Q2323664
# Ekologista

Ekologista ingurumena babesteaz arduratzen eta/edo defendatzen duen pertsona da. Ekologista mugimendu ekologistaren (ingurune naturalaren kalitatea hobetu eta babestu nahi duen mugimendu politiko eta etikoa, ingurumenari kalte egiten dioten giza jardueren aldaketaren bidez) helburuen aldekotzat har daiteke. Ekologistak ekologismoaren filosofian edo erlazionatutako filosofiaren batean dihardu edo sinesten du.
Mugimendu ekologistak azpikomunitate ugari ditu, hainbat ikuspegirekin, bakoitzak mugimendu eta identitate desberdinak garatuz. Ekologisten kritikariek batzuetan "greenie" eta "tree-hugger" bezalako termino informalak edo gutxiesgarriak erabiltzea aipatzen zuten, jendarte batzuek ekologista erradikalenak termino gutxiesgarri horiekin bereizten zituzten.

## Erreferentziak

* ↑ «environmentalism - Ideology, History, & Types» Encyclopedia Britannica.
* ↑ Tesch, Danielle; Kempton, Willett. (2004-01-01). «Who is an Environmentalist? The Polysemy of Environmentalist Terms and Correlated Environmental Actions» Journal of Ecological Anthropology 8 (1): 67–83. doi:10.5038/2162-4593.8.1.4. ISSN 1528-6509..

## Kanpo estekak

* Datuak: Q3578589
* Multimedia: Environmentalists / Q3578589